**Љубав деце Божје**


Исус Христос је открио људима каква треба да буду деца Божја.

Све о чему им је говорио може стати у Његове две највеће заповести.

**Љуби Господа Бога свога свим срцем својим.** љуби=воли

**Љуби ближњег свога као самог себе.**

Када су упитали Исуса ко је наш ближњи, Он им је то објаснио кроз причу о милостивом Самарјанину.

Човека који је ишао из Јерусалим напали су разбојници.

Опљачкали су га и испребијали, а затим су га оставили да лежи крај пута.

Тим путем је касније пролазио неки свештеник.

Видео је човека у невољи, али је прошао поред њега.

Туда је потом прошао један **левит**.

Ни он му није помагао.

После неког времена наиђе и један Самарјанин.

Приђе несрећном човеку и опра му ране.

Пренесе га у једну гостионицу и плати да о њему бруну.

Ко је од ове тројице био ближњи човеку у невољи?

Да ли се неко према теби односио као Самарјанин из приче?

Када си се ти понашао као милостиви Самарјанин?

Запамти

**Сви људи су наши ближњи.**

**И ми попут Христа треба да волимо сваког човека.**

**Љубав коју показујемо према другим људима одраз је наше љубави према Богу**.

Задатак

1. Од понуђених речи сложи реченицу

**и се речима Љубав делима показује.**

1. Буди и ти као милостиви Самарјанин.

Помози онима којима је потребна твоја помоћ.

**Левит** –једна врста свештеника код старих Јевреја

**Самарјанин –** припадник самарјанског народа са којима Јевреји нису били пријатељи